## Rješenje Ustavnog suda Hrvatske broj U-II-93/1992. od 10. ožujka 1993.

### NN 27/1993 (6.4.1993.), Rješenje Ustavnog suda Hrvatske broj U-II-93/1992. od 10. ožujka 1993.

# USTAVNI SUD REPUBLIKE HRVATSKE

Ustavni sud Republike Hrvatske, u postupku ocjene suglasnosti propisa
sa zakonom, na sjednici održanoj dana 10. ožujka t993. godine, donio je

## RJEŠENJE

1. Ne prihvaća se prijedlog poduzeća "Zelendvor" Lovno-uzgojno
turističko i ugostiteljsko poduzeće Varaždin, za pokretanje postupka za
ocjenu zakonitosti Odluke o ustanovljenju lovišta ("Službeni vjesnik
općine Varaždin", broj 3/92).

2. Ovo će se rješenje objaviti u "Narodnim novinama".

Obrazloženje

"Zelendvor" Lovno-uzgojno turističko i ugostiteljsko poduzeće,
Varaždin, kojega zastupa generalni punomoćnik Vinko Rogina, odvjetnik iz
Varaždina, podnijelo je prijedlog za ocjenu zakoikitosti Odluke o ustanovljenju
lovišta koju je donijela Skupština općine Varaždin, na sjednici od 27.
ožujka 1992. godine. Odluka je objavljena u "Službenom vjesniku općine
Varaždin", broj 3. od 27. ožujka 1992. godine, a stupila je na snagu
dana 5. travnja 1992. godine, Podnositelj prijedloga Odluku smatra suprotnom
Zakonu o lovstvu ("Narodne novine", broj 25/76) jer je njome
umanjena površina lovišta "Zelendvor" radi osnivanja novoga lovišta,
a prije isteka desetogodišnjega roka na koji je rok bio zakupio lovište
i zaključio ugovor temeljem ranije Odluke o lovištima Skupštine općine
Varaždin ("Službeni vjesnik općine Varaždin", broj 7/88). lstiče,
da zbog toga trpi veliku štetu. Odluka je po stanovištu podnositelja prijedloga
suprotna odredbi članka 7., članka 12. stavka 1. i članka 14 stavka 4.
Zakona o lovstvu. Prijedlog se ne prihvaća. Na temelju odredbe članka 12.
stavka 1. Zakona o lovstvu, lovište se daje na korištenje na vrijeme od
deset godi na. Člankom 14. stavkom 4. određeno je da se lovnogospodarska
osnova donosi za razdoblje od deset godina, a mort biti donesena u roku
od šest mjeseci od dana dodjele lovišta na gospodarenje., Odredbom članka
7. Zakona o lovstvu određeno je da se površina lovišta, koja je dana na
gospodarenje može mijenjati - uz pristanak organizacije koja gospodari
lovištem; - nakon isteka vremena na koje je lovište dano na gospodarenje
ili nakon što je lovište oduzeto njegovom korisniku; - ako je zemljište
ili njegov dio, odnosno voda na kojima se prostire lovište, potrebno za
svrhe koje isključuju mogućnost lovstva; - kada su se izmijenili prirodni
i drugi uvjeti lovstva ili kad to zahtijevaju drugi opravdani razlozi.
Iz odredbe članka 1. Odluke o ustanovljenju lovišta proizlazi da je Skupština
općine Varaždin osporenu Odluku zasnovala na odredbi članka 7. stavka 1.
točka d) Zakona o lovstvu, prema kojoj se površina lovišta može mijenjati,
između ostalog, kad to zahtijevaju drugi opravdani razlozi. Ti razlozi
su u toj odredbi i navedeni te se obrazlaže, da se lovište "Zelendvor"
i 6 (šest) drugih lovišta ustanovljava radi unapređenja i razvoja lovstva.
Slijedom citiranih odredbi Zakona o lovstvu nedvojbeno je da Skupština
općine ima ovlaštenje mijenjati površinu lovišta koja je dana na korištenje
kad to zahtijevaju opravdani razlozi i prije isteka roka na koji je bio
zaključen ugovor o korištenju lovišta. Valja, međutim, istaknuti da na
tome se insistira u prijedlogu - ovaj Sud nije ovlašten ocjenjivati da
li su razlozi, izneseni kao opravdanje za promjenu (unapređenje i razvoj
lovišta), doista utemeljeni i opravdani razlozi u smislu odredbe članka
7. Zakona o lovstvu. I o tome, da li i koliku eventualnu štetu trpi ili
je izvjesno da će je podnositelj prijedloga pretrpjeti, nije nadležan odlučivati
ovaj Sud. Naime, Sud je ocjenjivao suglasnost Odluke u okviru ovlaštenja
utemeljenih na odredbi članka 125. alineja 2. Ustava Republike Hrvatske
prema kojoj Ustavni sud Republike Hrvatske odlučuje o suglasnosti drugih
propisa s Ustavom i zakonom, a u ta ovlaštenja ne ulazi ocjena o tome da
li se (novom) Odlukom doista unapređuju i razvijaju lovišta ili nekom nanosi
šteta. Ovo zato jer je unapređenje i razvoj lovišta stvar općinske skupštine,
a o odgovornosti za štetu odlučuju redovni sudovi. Na temelju odredbe članka
2. stavka 1. Ustavnoga zakona o Ustavnom sudu Republike Hrvatske, riješeno
je da se ovo rješenje objavi u "Narodnim novinama". Slijedom
izloženoga, odlučeno je kao u izreci.

Broj: U-II-93/ 1992

Zagreb, 10. ožujka 1893.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 27/1993-482